

 Szombathely Megyei Jogú Város

 Polgármestere

**A határozati javaslatokat törvényességi szempontból megvizsgáltam:**

 /: Dr. Károlyi Ákos :/

**ELŐTERJESZTÉS**

**Szombathely Megyei Jogú Város Közgyűlése**

**2024. április 25-ei ülésére**

**KIEGÉSZÍTŐ BESZÁMOLÓ**

**az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Tisztelt Közgyűlés!**

**2024. április 16-án** Dr. Horváth Attila alpolgármester úr részt vett az Oladi Általános Iskola Nyitnikék programsorozatának megnyitóján, ami egyben a kiállítás megnyitója is volt. A megnyitón sor került az újonnan beszerzett citerák ünnepélyes átadására, melynek keretében az iskola igazgatója köszönetét fejezte ki az anyagi hozzájárulásért, ami teljes egészében fedezte a költségeket.

A délután folyamán alpolgármester úr egyeztetésen vett részt a Szombathely-Olad Plató Vízközmű Társulat képviselőivel. A megbeszélésen részt vett Szuhai Viktor tanácsnok úr is.

E napon Horváth Soma alpolgármester úr köszöntő beszédet mondott a Váci-hét megnyitó ünnepségén a Szombathelyi Váci Mihály Általános Iskola és Alapfokú Művészeti Iskolában.

Ugyanezen a napon Szuhai Viktor tanácsnok úr a Szlovén Önkormányzat ülésén vett részt.

**Április 17-én** tartották Szombathely Megyei Jogú Város Diákönkormányzatának éves választását. Az eseményen köszöntöttem a fiatalokat, megköszöntem a leköszönő diákpolgármester és alpolgármesterek munkáját. Az iskolák küldöttei által megválasztott diákvezetők: Pataki Gergely diákpolgármester, Porpáczy Marcell Középiskolai diák-alpolgármester és Kalmár Flóra Általános iskolai diák-alpolgármester. Beiktatásukra a májusi közgyűlésen kerül sor.

E naponHorváth Soma alpolgármester úr részt vett a Határvonalak Színházi Fesztivál sajtótájékoztatóján, a Weöres Sándor Színházban.

 …………… ..……..……. ……………. …………….. …………….. …………….. ……………. ….….

 Irodav. Osztályv. Jogi ov. Aljegyző Alpm.1 Alpm.2 Alpm.3 PM Kabinet főnök

A déli városrészen épülő Szedreskert Bölcsőde munkálatai előrehaladtával elkészült a tartószerkezet, így került sor **április 18**-án a hagyományos bokrétaünnep megtartására. A Játéksziget Óvoda óvodásainak ünnepi műsorát követően köszöntő beszédet mondtunk Tóth Kálmánnal, az érintett körzet képviselőjével, majd megtekintettük az építkezési munkálatokat.

**Április 18-án** dr. László Győző alpolgármester úr az Illés Akadémia ünnepélyes megemlékezésének keretében koszorút helyezett el Szarka Zoltán olimpiai bajnok emléktáblájánál.

Ugyanezen a naponHorváth Soma alpolgármester úr részt vett a Szűrcsapó, Bem József, Szabó Miklós utca találkozásánál épült parkolók átadásával kapcsolatos sajtótájékoztatón.

**Április 18-án** Bokányi Adrienn tanácsnok asszony részt vett a Munkaadók és Gyáriparosok Országos Szövetsége a „Magyar Régiók Munkaerőpiaca 2035-ben” című workshopján, majd részt vett a Vas Megyei Munkaadók és Gyáriparosok Szövetsége által szervezett rendezvényen.

**Április 19-én** a 25 éves Esőemberke Alapítvány és intézményeinek, a 15 éves Holnap Háza és a 8 éves Ma Háza születésnapi esemény köszöntő beszédet mondtam a Zarkaházi Szily-kastélyban.

Ugyanezen a napon Tóth Imre szépkorút köszöntöttem 95. születésnapja alkalmából.

Április 19-én Bokányi Adrienn tanácsnok asszony részt vett az ELTE „25 éves a közgazdászképzés Szombathelyen” című jubileumi ünnepi konferenciáján.

**Április 20-án** a XXXV. Savaria Floriadae Fiatal Virágkötők Versenyének és a XI. Savaria Parcum Fiatal Park- és Kertépítők Versenyének eredményhirdetését rendezték a Kisalföldi ASzC Herman Ottó Környezetvédelmi és Mezőgazdasági Technikum, Szakképző Iskola és Kollégiumban, melyen köszöntőbeszédet mondtam, majd díjakat adtam át. Az eredményhirdetés után a kiállítás is megnyílt a nagyközönség számára, így mindenki megtekinthette a különleges alkotásokat.

Ezt követően részt vettem a Művészet és természet című több állomásos programsorozat második fordulóján a Szombathelyi Kámoni Arborétumban. A nemzetközi kezdeményezés célja, hogy műalkotások segítségével felhívja a figyelmet napjaink legégetőbb problémáira. Március végén a Dolgozók útján megrendezett szabadtéri kiállítással kezdődött meg az a programsorozat, mely a művészet és a természet összekapcsolhatóságára helyezi a hangsúlyt. A kiállítás a FALCO Zrt., Szombathely Megyei Jogú Városa, a Soproni Egyetem és a KRONOSPAN Foundation együttműködésével jött létre.

**Április 20-án** Horváth Soma alpolgármester úr és Bokányi Adrienn tanácsnok asszony részt vettek a Tíztánc - Nyolctánc Magyar Bajnokságok Klubközi táncversenyén az AGORA Savaria Művelődési és Sportházban

**Április 22-én** Bokányi Adrienn tanácsnok asszony angol nyelvű előadást tartott a Szombathely2030 innovációs ökoszisztéma építési folyamatról az EcoAction Entrepreneurship and Innovation nemzetközi online konferencián.

**Április 23-án** a Vas Vármegyei Területi Védelmi Bizottság ülésén vettem részt a Vármegyeházán.

**E napon** Horváth Soma alpolgármester úr részt vett a Városháza előtti téren a Bookline Lapozó feltöltésében, a Könyv világnapja alkalmából.

**Április 25-én** Horváth Soma alpolgármester úr köszöntő beszédet mondott a Párhuzamok - A két Reismann fotókiállítás megnyitóján, a Savaria Múzeumban.

**Tisztelt Közgyűlés!**

Az SZMSZ 74. §-a alapján a Közgyűlés által átruházott hatáskörben hozott intézkedéséről a polgármester a Közgyűlés következő ülésén köteles tájékoztatást adni.

Az előző Közgyűlés óta, a 2024. március 26. – április 22. közötti időszakban az átruházott hatáskörben hozott polgármesteri döntések száma az alábbiak szerint alakult:

|  |  |
| --- | --- |
| ***Átruházott hatáskörök önkormányzati rendelet szerint*** | ***Meghozott döntések száma*** |
| **A személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet** |
| 1. a személyi térítési díj összegének megállapítása, ha a kötelezett az intézményvezető döntésének jogszerűségét vitatja, vagy méltányosságból annak csökkentését, illetve elengedését kéri
 | 3 |
| **A lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtható támogatások szabályai megállapításáról szóló 36/2010. (XII.1.) önkormányzati rendelet** |
| 1. Nyugdíjas Bérlők Házában bérlőkijelölés
 | 1 |
| 1. MOP-Házban elhelyezésre kerülő szálláshasználó kijelölése
 | 1 |
| **A közterület használatának szabályairól szóló 2/2011. (I.31.) önkormányzati rendelet** |
| 1. közterület-használattal kapcsolatos feladatok ellátása
 | 43 |
| **A környezet- és természetvédelem helyi szabályairól szóló 33/2012. (XI.12.) önkormányzati rendelet** |
| 1. közterületen tartandó szabadtéri rendezvény zajkibocsátási határértékének megállapítása
 | 11 |
| **Szombathely Megyei Jogú Város Önkormányzata közútkezelői hatáskörei átruházásáról szóló 7/2013. (III.6.) önkormányzati rendelet** |
| 1. egyes, a közúti közlekedésről szóló 1988. évi I. törvényben meghatározott hatáskörök gyakorlása
 | 69 |
| **Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet** |
| 1. a korlátozottan forgalomképes törzsvagyontárgyak vonatkozásában a tulajdonosi jogok gyakorlása 15 millió forint értékhatárig
 | 1 |
| 1. a forgalomképtelen vagyonnak egy évet nem meghaladó időtartamra történő, tulajdonjogot nem érintő hasznosítása esetében a tulajdonosi jogok gyakorlása
 | 1 |
| 1. döntés szolgalmi jogot vagy használati jogot alapító visszterhes szerződések megkötéséről, önkormányzati tulajdonú ingatlanra vonatkozó fellebbezési jogról való lemondásról, tulajdonosi hozzájárulás megadásáról, jelzálogjog, illetve elidegenítési és terhelési tilalom feloldásáról, elővásárlási jogról történő lemondásról, tulajdonostársi hozzájárulás megadásáról
 | 5 |
| **A települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II.27.) önkormányzati rendelet** |
| 1. települési támogatások megállapítása iránti eljárás, köztemetés elrendelése
 | 1538 |
| **A településkép védelméről szóló 26/2017. (XII.20.) önkormányzati rendelet** |
| 1. településképi bejelentés tudomásul vétele
 | 18 |
| 1. településképi vélemény
 | 3 |
| **Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet** |
| 1. az ajánlatkérő nevében a közbeszerzési eljárást lezáró döntés meghozatala
 | 1 |
| **az önkormányzat 2024. évi költségvetéséről szóló 8/2024. (III.5.) önkormányzati rendelet** |
| 1. a költségvetésért felelős alpolgármester javaslata alapján két költségvetési rendeletmódosítás közötti időben előirányzat átcsoportosítás végrehajtása
 | 3 |
| **Összesen:** | **1698** |

E döntések közül a Magyarország helyi önkormányzatairól szóló 2011. évi CLXXXIX. törvény 52. § (2) bekezdése alapján nem hatósági döntésként a Vas Vármegyei Kormányhivatalnak 84 határozat került megküldésre.

Kérem a Tisztelt Közgyűlést, hogy a tájékoztatót elfogadni szíveskedjen.

**Szombathely, 2024. április 24.**

 **/:Dr. Nemény András:/**

**HATÁROZATI JAVASLAT**

**……/2024. (IV.25.) Kgy. számú határozat**

Szombathely Megyei Jogú Város Közgyűlése az SZMSZ 74. §-a alapján az átruházott hatáskörben hozott intézkedésekről adott tájékoztatást az előterjesztés szerinti tartalommal tudomásul veszi.

**Felelős:** Dr. Nemény András polgármester

 Dr. Károlyi Ákos jegyző

 (A végrehajtásért felelős:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal